**Maurice Denis** (25. november 1870–13. november 1943) var ein fransk, symbolistisk målar og grafikar, ein av skiparane av kunstnargruppa Les Nabis.

Liv og gjerning
---------------

Odilon Redon: *Maurice Denis*, 1903
Denis var son til ein tenestemann ved dei franske jarnbanene. I 1871 flytta familien til Saint-Germain-en-Laye ved Paris, som vart heimstade til Denis resten av hans liv. Frå 1888 var han elev ved Académie Julian i Paris, der Paul Sérusier lærte han opp i målarstilen til Pont-Aven-skulen. Han stilte ut fyrste gongen i Paris-salongen i 1890, og fekk publisert ein artikkel om kunstteori i tidsskriftet *Art et Critique*. På same tid var han med å skipe kunstnargruppa «Les Nabis», saman med Pierre Bonnard, Paul Sérusier og Édouard Vuillard. I 1891 deltok han med eigne verk då Nabis-gruppa stilte ut fyrste gongen. Denis vert rekna som den viktigaste teoretikaren i gruppa.

Under sine Italia-reiser mellom 1890 og 1895 studerte han verk frå renessansen, særleg arbeid av Piero della Francesca. Denis tok oppdrag som dekorasjonsmålar av ei kyrkje i Les Vesinet, han arbeidde med tresnitt som galleristen Ambroise Vollard stilte ut 216 av i 1903, og han illustrerte eit diktverk av lyrikaren Paul Verlaine. Denis la ut på fleire reiser, mellom anna besøkte han Moskva i 1909, Algerie og Tunisia i 1921, Palestina og Hellas i 1924, samt USA og Canada i 1927.

Denis skapte bilete i enkle former, med mjuke linjer og flater i bleike fargar. Mellom hans arbeid tel akvarellar, lerretsmåleri og grafikk, samt bokillustrasjonar. Frå året 1919 søkte han fyrst og fremst å gjenopplive den religiøse kunsten, saman med Georges Desvallières grunna han «Verkstaden for kyrkjekunst». I 1920 laga han altarmosaikken i Basilika Abtei Saint-Maurice i kantonen Valais i Sveits. Mosaikkmotivet viser kroninga av helgenen Mauritius.

Denis døydde i 1943, etter å ha vorte påkøyrd av ein bil.

Galleri
-------

* Œuvres de Maurice Denis
* Nativité (rundt 1876), olje på lerret, Toulouse, musée des Augustins.*Nativité* (rundt 1876), olje på lerret, Toulouse, musée des Augustins.
* Le Mystère catholique (1889), olje på lerret, Saint-Germain-en-Laye, musée des Augustins.*Le Mystère catholique* (1889), olje på lerret, Saint-Germain-en-Laye, musée des Augustins.
* Madame Ranson au chat (1892), olje på lerret, Saint-Germain-en-Laye, musée des Augustins.*Madame Ranson au chat* (1892), olje på lerret, Saint-Germain-en-Laye, musée des Augustins.
* Portrait d'Yvonne Lerolle (1897), olje på lerret, Paris, musée d'Orsay.*Portrait d'Yvonne Lerolle* (1897), olje på lerret, Paris, musée d'Orsay.
* Maternité devant la mer eller Maternité au Pouldu (1899), musée des beaux-arts de Pont-Aven.*Maternité devant la mer* eller *Maternité au Pouldu* (1899), musée des beaux-arts de Pont-Aven.
* Petit Déjeuner (1901), olje på papp, Francfort-sur-le-Main, Institut d’art Städel.*Petit Déjeuner* (1901), olje på papp, Francfort-sur-le-Main, Institut d’art Städel.
* Baigneuses à Perros-Guirec (ca. 1909), olje på lerret, Paris, Petit Palais.*Baigneuses à Perros-Guirec* (ca. 1909), olje på lerret, Paris, Petit Palais.
* La Communion de Jeanne d'Arc (1909), olje på lerret, musée des beaux-arts de Lyon.*La Communion de Jeanne d'Arc* (1909), olje på lerret, musée des beaux-arts de Lyon.
* Saint Georges aux rochers rouges (1910), musée des beaux-arts d'Angers.*Saint Georges aux rochers rouges* (1910), musée des beaux-arts d'Angers.
* L'Annonciation (1912), MUba Eugène-Leroy i Tourcoing*L'Annonciation* (1912), MUba Eugène-Leroy i Tourcoing
* Autoportrait devant le Prieuré (1921), Saint-Germain-en-Laye, musée départemental Maurice-Denis.*Autoportrait devant le Prieuré* (1921), Saint-Germain-en-Laye, musée départemental Maurice-Denis.
* La Vierge du Folgoët (1930), musée des beaux-arts de Quimper.*La Vierge du Folgoët* (1930), musée des beaux-arts de Quimper.

Kjelder
-------

* *Denne artikkelen bygger på «Maurice Denis» frå Wikipedia på tysk, den 1. november 2013.*


|  |  |
| --- | --- |
| Autoritetsdata | 
* WorldCat
* BIBSYS
* Store norske leksikon
* VIAF
* GND
* LCCN
* ISNI
* BNF
* BNF (data)
* LIBRIS

 |